PM Modi In Lucknow: नेपाल दौरे के बाद लखनऊ पहुंचे PM मोदी, योगी सरकार के मंत्रियों के साथ की बैठक
बुद्ध पूर्णिमा के मौके पर सोमवार को नेपाल यात्रा पर गए पीएम मोदी शाम तक भारत लौट आए और उन्होंने यूपी के लखनऊ में योगी सरकार के मंत्रियों और बीजेपी नेताओं के साथ बैठक की।
PM Modi In Lucknow: बुद्ध पूर्णिमा के मौके पर सोमवार को नेपाल यात्रा पर गए पीएम मोदी शाम तक भारत लौट आए और उन्होंने यूपी के लखनऊ में योगी सरकार के मंत्रियों और बीजेपी नेताओं के साथ बैठक की। पीएम मोदी (PM Modi) जब लखनऊ पहुंचे तो एयरपोर्ट पर सीएम योगी और राज्यपाल आनंदी बेन पटेल ने फूल देकर उनका स्वागत किया। इस मौके की तस्वीर ट्विटर पर शेयर करते हुए सीएम योगी ने लिखा, 'शेषावतार भगवान श्री लक्ष्मण जी की पावन नगरी लखनऊ में आपका हार्दिक स्वागत व अभिनंदन।'इसके बाद सीएम योगी ने पीएम मोदी (PM Modi) के साथ अपने मंत्रिमंडल की तस्वीर भी ट्विटर पर शेयर की। उन्होंने लिखा, 'आज लखनऊ में आदरणीय  प्रधानमंत्री नरेंद्र मोदी के सानिध्य में अपने मंत्रिमंडल के सभी साथियों के साथ।'बता दें कि लखनऊ पहुंचने से पहले पीएम मोदी नेपाल में थे और उन्होंने बुद्ध पूर्णिमा के मौके पर लुंबिनी में माया देवी मंदिर में पूजा-अर्चना भी की। गौरतलब है कि लुंबनी भगवान गौतम बुद्ध की जन्मस्थली है। नेपाल यात्रा के दौरान पीएम मोदी ने अपने नेपाली समकक्ष शेर बहादुर देउबा के साथ द्विपक्षीय बैठक भी की।पीएम मोदी कुशीनगर भी गए और उन्होंने महापरिनिर्वाण मंदिर में भगवान बुद्ध की शयन मुद्रा की प्रतिमा पर ‘चीवर’ वस्त्र चढ़ाया। इस दौरान मंदिर के पुजारियों ने उन्हें भगवान बुद्ध की प्रतिमा भेंट की।